《寄陈孟容二首》
宋代·喻良能

细草还堪藉，柔荆亦可班。
驭风如肯过，踏月不妨还。
种药临花畔，分流绕竹间。
眼边无俗物，颇似一瓢颜。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。